சப்த தீவுகள்
[[படிமம்:Islands of Jaffna Peninsula.svg|thumbnail|400px|சப்த தீவுகள் உட்பட்ட யாழ் மாவட்டத்திலுள்ள பிற தீவுகள்]]
 '''சப்த தீவுகள்''' என்பது [[இலங்கை]]யின் [[வட மாகாணம், இலங்கை|வட மாகாணத்தில்]], [[யாழ்ப்பாண மாவட்டம்|யாழ்ப்பாண மாவட்டத்தின்]] தென் மேற்குத் திசையில் அமைந்துள்ள ஏழு தீவுகளே ஆகும். &quot;சப்த&quot; என்னும் சொல் சமசுக்கிருத மொழியில் ஏழு என்னும் பொருளைக் கொண்டது. எனவே ஏழு தீவுகளுக்கு இப்பெயர் வழங்கிவருகின்றது. அவ் ஏழு தீவுகளும் பின்வருமாறு:
 
 #[[லைடன் தீவு]] (வேலணைத்தீவு)
 #[[புங்குடுதீவு]]
 #[[நயினாதீவு]] (மணிபல்லவம்/ மணிபல்லவத் தீவு)
 #[[காரைநகர்]]
 #[[நெடுந்தீவு]]
 #[[அனலைதீவு]]
 #[[எழுவைதீவு]]
 
 == யாழ் தீவுகள் ==
 இவற்றுள் லைடன் தீவு, புங்குடுதீவு, காரைநகர் ஆகியவை [[கடல்வழிச் சாலை]]கள் மூலம் யாழ்ப்பாணக் குடாநாட்டுடன் இணைக்கப்படுள்ளன. ஏனைய நான்கு தீவுகளான எழுவைதீவு, நெடுந்தீவு, நயினாதீவு, அனலைதீவு என்பவற்றுக்கு யாழ்ப்பாணக் குடாநாட்டிலிருந்து [[கடல்வழிப் போக்குவரத்து]]த் தொடர்பு மட்டுமே உண்டு. இவை தவிர யாழ் குடாநாட்டை அண்டியுள்ள சில மனிதர் வாழாத தீவுகளும், கச்சதீவும் இதற்குள் அடங்குவதில்லை.
 
 முன்னர் ஏழாக இருந்து பின்னர் பல தனித் தீவுகளாகப் பிரிந்து பல தீவுகள் காணப்படுகின்றன.&lt;ref&gt;{{cite web | url=http://thamil.co.uk/?p=8338 | title=யாழ் தீவுகள் உருவான வரலாறு | accessdate=13 செப்டம்பர் 2015 | archive-date=2016-03-04 | archive-url=https://web.archive.org/web/20160304130609/http://thamil.co.uk/?p=8338 |url-status=dead }}&lt;/ref&gt; அவ்வாறு பிரிந்த தீவுகளாக [[மண்டைதீவு]] உட்பட, 1974 ஆம் ஆண்டு  கச்சத்தீவு ஒப்பந்தப்படி இந்தியாவின் கட்டுப்பாட்டில் இருந்த [[கச்சத்தீவு]] வரை சிறிய தீவுகள் யாழ் தீபகற்பத்தில் அமைந்துள்ளன. ஆகவே ஏழு தீவுகள் என்ற பெயரில் கருத்தியல் சிக்கலை உருவாக்குகின்றன.&lt;ref&gt;{{cite web | url=http://www.ukpungudutivu.com/?p=10094 | title=யாழ் தீவுகளும் சரித்திர பின்னணியும் | accessdate=13 செப்டம்பர் 2015}}&lt;/ref&gt; யாழ் குடாவில் காணப்படும் பிற தீவுகள் பின்வருமாறு:&lt;ref&gt;{{cite web | url=https://en.wikipedia.org/wiki/List_of_islands_of_Sri_Lanka | title=List of islands of Sri Lanka | accessdate=13 செப்டம்பர் 2015}}&lt;/ref&gt;
 
 * சிறு தீவு
 * குருசடித்தீவு 
 * கண்ணன் தீவு
 * காரைதீவு (வேலணை)
 * குறிகாட்டுவான்
 * நடுத்துருட்டி
 * பாலை தீவு
 * பாறை தீவு
 * புளியந்தீவு
 * தொரட்டப்பிட்டி
 * காக்காரத்தீவு
 
 == சப்த தீவுகளின் பெயர் விபரங்கள் ==
 சப்த தீவுகள் [[கந்தபுராணம்|கந்தபுராணத்தில்]] வேறு பெயர் கொண்டும், [[ஒல்லாந்தர்]] காலத்தில் ஒல்லாந்து நாட்டின் முக்கிய நகரங்கள் அல்லது தீவுகள் பெயர் இட்டு அழைத்தனர்.  அவற்றின் விபரம் பின்வருமாறு:
 
 {| class=&quot;wikitable&quot;
 |-
 ! பெயர் !! ஆங்கிலத்தில் !! இடச்சில் !! கந்தபுராண பெயர்
 |-
 | வேலணைத்தீவு|| Velanaitivu|| Leiden (லைடன்)|| சூசை
 |-
 | புங்குடுதீவு|| Punkudutivu|| Middleburgh|| கிரவுஞ்சம்
 |-
 | நயினாதீவு|| Nainativu|| Harlem|| சம்பு
 |-
 | காரைநகர்|| Karaitivu|| Amsterdam|| சாகம்
 |-
 | நெடுந்தீவு|| Neduntheevu|| Delft (டெல்ப்ற்)|| புட்கரம்
 |-
 | அனலைதீவு|| Analaitivu|| Rotterdam|| கோமேதகம்
 |-
 | எழுவைதீவு|| Eluvaitivu|| Ilha Deserta|| இலவு
 |}
 
 == வரலாறு ==
 தீவுகளில் மக்களின் ஆரம்ப [[குடியேற்றம்]], வாழ்வு முறை, ஆட்சி முறைகள் பற்றிய வரலாற்று தகவல்கள் மிக அரிதாகவே கிடைக்கின்றன.  இடப் பெயர்களை வைத்து நோக்குகையில் இலங்கை மீதான [[தென்னிந்தியா|தென் இந்திய]] கடல் படையெடுப்புகளில் இத்தீவுகளில் படைகளை அல்லது தனைகளை தங்க வைத்திருக்கலாம் என்று தெரிகின்றது.  மேலும் [[ஊர்காவற்துறை]] போன்ற துறைகளும் முக்கியத்துவம் பெற்று விளங்கின.  மேலும், தீவு மக்களின் [[உணவு]], [[மொழி]] போன்ற சில அம்சங்கள் [[கேரளா|கேரள]] மக்களுடன் ஒப்பிடத்தக்கவை.
 
 [[யாழ்ப்பாணத்தில் போர்த்துக்கேயர் ஆட்சி|போர்த்துகேயர்]] (1505–1658), [[யாழ்ப்பாணத்தில் ஒல்லாந்தர் ஆட்சி|ஒல்லாந்தர்]] (1656–1796) ஆகியோரின் காலனித்துவ ஆட்சியின் கீழ் கிறிஸ்தவ குருமார்கள் வந்து போதித்து பலர் [[கிறிஸ்தவ சமயம்|கிறிஸ்தவ மதத்தை]] தழுவினார்கள்.
 
 == சமூகம் ==
 யாழ் சமூகத்தை ஒத்த [[யாழ்ப்பாணத்தில் சாதிய படிநிலை அடுக்கமைவு|சாதிய படிநிலை அடுக்கமைவே]] இங்கும் நிலவியது.  குறிப்பாக &quot;[[குடிமை முறை|குடிமைகள்]]&quot; என்று அழைக்கப்படும் [[ஒடுக்கப்பட்டோர்]], [[வயல்]]களிலிலும், மேற் சாதி வீடுகளிலும் [[கூலி வேலை]]க்கு நிர்ப்பந்திக்கப்பட்டு [[சுரண்டல்|சுரண்டப்பட்டனர்]].  மேலும், சம ஆசனம், சம போசனம் மறுக்கப்பட்டு இழிவுபடுத்தப்பட்டனர்.  இவர்களை தவிர, [[மீனவர்|மீனவ]] சமூகமும் ஒதுக்கப்பட்ட ஒரு பிரிவினராகவே வாழ்ந்தனர்.  தற்போது, இச் சாதி கட்டமைப்பு தீவு பகுதிகளில் மிதமாக இடம்பெற்ற [[யாழ்ப்பாணத்தில் மதமாற்றம்|கிறீஸ்தவ மத மாற்றம்]], பின்னர் ஏற்பட்ட [[யாழ்ப்பாண மக்களின் புலப்பெயர்வு|புலப் பெயர்வு]] காரணமாக மிகவும் வலுவற்று இருக்கின்றது.
 
 யாழ் சமூகத்துடன் ஒப்பிடுகையில் குறிப்பிடத்தக்க வேறுபாடுகள் உண்டு.  யாழ் குடாநாடு போலின்றி தீவுகளில் [[கல்வி]] வசதி குறைவு, அதன் காரணமாக பலர் [[வியாபாரம்|வியாபாரத்தில்]] ஈடுபட்டனர்.  இக் கூற்றை [[கா.சிவத்தம்பி]]யின் ''யாழ்ப்பாணம்: சமூகம், பண்பாடு, கருத்துநிலை'' என்ற நூல் பின்வருமாறு விபரிக்கின்றது:  &quot;வியாபாரத்தை பொறுத்தமட்டில், (இத்தகைய) கல்வி வசதிகள் பெருமளவில் கிடையாத தீவுப்பகுதியினரே பெரும்பாலும் வெளிப் பிரதேசங்களில் கடைகள் நிறுவினர்.  இன்றும் இந்நிலைமை ஓரளவு தொடர்ந்து நிலவுவதைக் காணலாம்.  காரைநகர், புங்குடு தீவு முதலிய தீவுகளை சேர்ந்தவர்கள் இத்துறையில் முன்னோடிகளாக விளங்கினார்&quot;.
 
 இலங்கையின் வட மாகாணத்துக்கு உள்ளேயும் [[கிளிநொச்சி]] மற்றும் [[வன்னி]]ப் பகுதிகளில் [[விவசாயக் குடியேற்றம்|விவசாயக் குடியேற்றங்கள்]]  ஏற்படுத்தப்பட்டபோது அங்கே இடம்பெயர்ந்து குடியேறியோரில் பெரும்பகுதியினர் தீவுப்பகுதிகளைச் சேர்ந்த மக்களே.
 
 &quot;திரைகடல் ஓடியும் திரவியம் தேடு&quot; என்பதற்கமைய [[ஈழப் போர்]] காலத்தில் தீவுப் பகுதி மக்கள் பெரும்பாலனவர்கள் புலம் பெயர்ந்து விட்டார்கள்.  ஆரம்பத்திலேயே அவர்களுக்கு இருந்த வியாபார வெளி தொடர்புகள் இப் புலம் பெயர்வை உந்துவித்திருக்கலாம்.  பொரும்பாலான புலம் பெயர்ந்தவர்கள் [[ஐரோப்பா|ஐரோப்பிய]] நாடுகளிலும், [[ஆஸ்திரேலியா]] மற்றும் [[கனடா]]விலும் சிதறி வாழுகின்றார்கள்.
 
 == பொருளாதாரம் ==
 [[விவசாயம்]], [[மீன்பிடி]], வியாபாரம் ஆகிய மூன்று துறைகளுமே தீவுகளின் பொருளாதார அடிப்படை.  [[நில வளம்]], [[நீர் வளம்]] விவசாயத்துக்கு அவ்வளவு ஒத்துழைக்காவிடினும் [[நெல்]], தோட்ட செய்கை, மற்றும் வியாபாரப் பயிரான [[புகையிலை]] செய்கையும் மேற்கொள்ளப்படுகின்றது.  இத் தீவுகளின் [[புவியியல்]] சூழல் மீன்பிடித்தலுக்கு மிகவும் ஏற்றதாக இருக்கின்றது.  தீவக மக்கள் [[கொழும்பு]], [[தென் இந்தியா]] மற்றும் பிற நாடுகளிலும் வியாபாரத் தொடர்புகளை பேணியும், வியாபார தாபனங்களை உருவாக்கியும் பொருள் ஈட்டுவதில் ஈடுபட்டு வந்தனர், வருகின்றனர்.  இங்கும், யாழிலும் உற்பத்தியாகும் பல பொருட்களை இவ் வியாபரிகளே பல பிரதேசங்களிலும் சந்தைப்படுத்துகின்றார்கள்.  தீவக பொருளாதார கட்டமைப்பை யாழ்ப்பாண அரச உத்தியோக, [[உயர் கல்வி]], தொழில் ரீதியிலான பொருளாதார கட்டமைப்போடு ஒப்பிட்டு வேறுபாடு சுட்டலாம்.
 
 == புலம்பெயர்ந்தோர் ஊர் ஒன்றியங்கள் ==
 இத் தீவுகளில் இருந்து இடம் பெயர்ந்தோர் அத்தீவுகளின் சார்பாகவோ, அல்லது அத்தீவுகளில் உள்ள கிராமங்களின் சார்பாகவோ ஊர் ஒன்றியங்கள் அமைத்து அத் தீவுகளில் [[சமூக சேவை]] செய்து வருகின்றார்கள். ஆபத்து உதவிகள், வைத்திய உதவிகள், பாடசாலைகள் மீள் கட்டமைப்பு, சனசமூக நிலையங்கள் பராமரிப்பு, தொழில் வள உதவிகள், பொருள் சந்தைப்படுத்தல், ஏற்றுமதி உதவிகள், போக்குவரத்து மேம்படுத்தல், மின்சத்தி வழங்குதல், கணணி கல்வி ஊக்குவிப்பு, தொலை தொடர்பு மேம்படுத்தல், குழந்தைகள்-முதியோர்-நோய்வாய்பட்டோர் பராமரிப்பு, கோயில்கள் பராமரிப்பு மற்றும் விழா எடுத்தல் போன்ற பல சேவைகளில் ஈடுபட்டு அங்கிருக்கும் மக்களின் நலனில் அக்கறை காட்டி வருகின்றனர்.
 
 == யாழ் தீவகப்பகுதிகளின் அட்டவணை ==
 {| class=&quot;wikitable sortable&quot; border=&quot;1&quot; style=&quot;text-align:left;&quot;
 |-
 ! valign=bottom width=&quot;120&quot;|தீவுகள்&lt;br&gt; !! valign=bottom width=&quot;130&quot;|ஆள்கூற்று !! valign=bottom width=&quot;40&quot;|பரப்பு&lt;br&gt;(கி.மி&lt;sup&gt;2&lt;/sup&gt;)&lt;ref&gt;{{cite web|url=http://www.jpp.co.jp/lanka/geo/geote/geo05e.htm|title=Table 05 (Geo., Topography) Islands in Sri Lanka|publisher=Sri Lanka Statistics|access-date=2015-09-14|archive-date=2012-03-01|archive-url=https://web.archive.org/web/20120301060315/http://www.jpp.co.jp/lanka/geo/geote/geo05e.htm|url-status=}}&lt;/ref&gt;&lt;br&gt; !! valign=bottom width=&quot;60&quot;|சனத்தொகை&lt;br&gt;(கிட்டத்தட்ட)&lt;ref&gt;{{cite web|url=http://www.ds.gov.lk/dist_jaffna/english/downloads.html|title=Statistical Handbook 2009|publisher=Jaffna District Secretariat|access-date=2015-09-14|archive-date=2010-03-26|archive-url=https://web.archive.org/web/20100326020533/http://www.ds.gov.lk/dist_jaffna/english/downloads.html|url-status=dead}}&lt;/ref&gt;
 |-
 | [[அனலைதீவு]] || &lt;small&gt;{{coord|9|40|01|N|79|46|32|E|type:isle}}&lt;/small&gt; || align=right|4.82|| align=right|2,200 
 |-
 | சிறு தீவு || &lt;small&gt;{{coord|9|38|36|N|80|00|37|E|type:isle}}&lt;/small&gt; || align=right|0.28|| 
 |-
 | [[எழுவைதீவு]] || &lt;small&gt;{{coord|9|42|03|N|79|48|38|E|type:isle}}&lt;/small&gt; || align=right|1.40 || align=right|800 
 |-
 | [[கச்சத்தீவு]]  || &lt;small&gt;{{coord|9|23|16|N|79|31|37|E|type:isle}}&lt;/small&gt; || align=right|0.68 || 
 |-
 | காக்காரத்தீவு  || &lt;small&gt;{{coord|9|26|23|N|79|53|14|E|type:isle}}&lt;/small&gt; || align=right|0.14 || ஆட்களற்றது
 |-
 | கண்ணன் தீவு  || &lt;small&gt;{{coord|9|37|33|N|79|51|26|E|type:isle}}&lt;/small&gt; || align=right|1.22 || 
 |-
 | காரைதீவு  || &lt;small&gt;{{coord|9|36|27|N|79|49|48|E|type:isle}}&lt;/small&gt; || align=right|0.97 || 
 |-
 | [[காரைநகர்]]  || &lt;small&gt;{{coord|9|44|03|N|79|52|33|E|type:isle}}&lt;/small&gt; || align=right|22.95 || align=right|8,600 
 |-
 | [[லைடன் தீவு]] (வேலணைத்தீவு) ||&lt;small&gt;{{coord|9|39|09|N|79|54|11|E|type:isle}}&lt;/small&gt;  || align=right|64.01|| align=right|16,300 
 |-
 | குறிகாட்டுவான்  || &lt;small&gt;{{coord|9|35|43|N|79|47|40|E|type:isle}}&lt;/small&gt; || align=right|0.38 || 
 |-
 | [[மண்டைதீவு]]  || &lt;small&gt;{{coord|9|36|48|N|79|59|44|E|type:isle}}&lt;/small&gt; || align=right|7.56|| align=right|900 
 |-
 | நடுத்துருட்டி  || &lt;small&gt;{{coord|9|35|05|N|79|47|54|E|type:isle}}&lt;/small&gt; || align=right|0.88 || 
 |-
 | [[நயினாதீவு]]  || &lt;small&gt;{{coord|9|36|15|N|79|46|04|E|type:isle}}&lt;/small&gt; || align=right|4.22 || align=right|2,700 
 |-
 | [[நெடுந்தீவு]]  || &lt;small&gt;{{coord|9|30|48|N|79|41|22|E|type:isle}}&lt;/small&gt; || align=right|47.17 || align=right|4,200 
 |-
 | பாலை தீவு  || &lt;small&gt;{{coord|9|37|22|N|79|49|10|E|type:isle}}&lt;/small&gt; || align=right|0.16 || 
 |-
 | பாறை தீவு  || &lt;small&gt;{{coord|9|41|06|N|79|47|32|E|type:isle}}&lt;/small&gt; || align=right|0.38|| ஆட்களற்றது
 |-
 | புளியந்தீவு  || &lt;small&gt;{{coord|9|38|52|N|79|46|28|E|type:isle}}&lt;/small&gt; || align=right|0.44|| 
 |-
 | [[புங்குடுதீவு]]  || &lt;small&gt;{{coord|9|35|08|N|79|50|05|E|type:isle}}&lt;/small&gt; || align=right|22.56 || align=right|3,600
 |-
 | தொரட்டப்பிட்டி  || &lt;small&gt;{{coord|9|44|55|N|79|54|23|E|type:isle}}&lt;/small&gt; || align=right|0.14 ||
 |-
 |}
 
 == துணை நூல்கள் ==
 * கா. சிவத்தம்பி. (2000).  ''யாழ்ப்பாணம்: சமூகம், பண்பாடு, கருத்துநிலை''. கொழும்பு: குமரன் புத்தக நிலையம்.
 * சதாசிவம் சேவியர். (1997).  ''சப்த தீவு''. சென்னை: ஏஷியன் அச்சகம்.
 * செந்தி செல்லையா (தொகுத்த.). (2001). ''பிறந்த மண்ணில் பெற்ற சுகந்தம்''. சென்னை: மணிமோகலை பிரசுரம்.
 * சு. சிவநாயகமூர்த்தி. (2003). ''நெடுந்தீவு மக்களும் வரலாறும்''. ரொறன்ரோ, கனடா.
 * இ. பாலசுந்தரம். (2002). ''இடப்பெயர் ஆய்வு: யாழ்ப்பாண மாவட்டம்''. ரொறன்ரோ: தமிழர் செந்தாமரை.
 
 == உசாத்துணை ==
 {{Reflist}}
 
 == வெளி இணைப்புகள் ==
 * [http://eelavar.com/jaffna/pageview.php?ID=733&amp;SID=108 A trip into the once inaccessible areas of Jaffna] {{Webarchive|url=https://web.archive.org/web/20050429210340/http://www.eelavar.com/jaffna/pageview.php?ID=733&amp;SID=108 |date=2005-04-29 }}
 * [http://www.statistics.gov.lk/index.asp தொகைமதிப்பு புள்ளிவிபர்த்திணைக்களம் - இலங்கை]
 * [http://members.tripod.com/~hettiarachchi/port.html Ports in ancient Sri Lanka]
 * [http://www.rootsweb.com/~lkawgw/sivendran.html Kayts, a different world -My Police Memories – Sunday Times Plus Jan 2 2000]
 
 === தேசவரை படங்கள் ===
 * [http://www.humanitarianinfo.org/srilanka/mapcentre/geographic/docs/district/Admin_Jaffna_version02_05Sep05.pdf Jaffana District – Admiminstative Map – www.humanitarianinfo.org]
 
 [[பகுப்பு:சப்த தீவுகள்| ]]